РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 број 06-2/464-15

16. новембар 2015. године

Б е о г р а д

ЗАПИСНИК

73. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 16. НОВЕМБРА 2015. ГОДИНЕ

Седница је почела у 9,10 часова.

Седницом је председавао Верољуб Арсић, председник Одбора.

Седници су присуствовали чланови Одбора: Милош Тошанић, Горан Ковачевић, Драгољуб Зиндовић, Оливера Пешић, Дејан Раденковић и Момо Чолаковић.

Седници су присуствовали заменици чланова Одбора: Соња Влаховић, заменик Радмила Костића и Горан Вукадиновић, заменик Сузане Шарац.

Седници нису присуствовали: Душица Николић, Никола Јоловић, Иван Јовановић, проф. др Милорад Мијатовић, Војислав Вујић, Ђорђе Стојшић, Золтан Пек и Жика Гојковић, нити њихови заменици.

На позив председника Одбора, седници су присуствовали представници Министарства финансија: Мирјана Ћојбашић, помоћник министра и Славица Манојловић, виши саветник.

Члан Одбора Дејан Раденковић предложио је да се дневни ред допуни тачком: „Избор председника и два члана Републичке комисије за заштиту права у поступцима јавних набавки и разматрање информације са статистиком о раду чланова Републичке комисије“. Нико од присутних чланова и заменика чланова Одбора није гласао за овај предлог.

На предлог председника, Одбор је једногласно утврдио следећи

Д н е в н и р е д:

1. Разматрање Предлога закона о допуни Закона о буџету Републике Србије за 2015. годину, који је поднела Влада, у појединостима;

2. Констатовање престанка функције члана Савета гувернера Народне банке Србије, др Миладину Ковачевићу, истеком мандата.

\* \* \*

Одбор је, на предлог председника, једногласно одлучио да ради ефикаснијег рада обједини расправу у појединостима, а да се о амандманима Одбор изјашњава групно и то о амандманима које је предлагач закона прихватио, а потом о амандманима које предлагач закона није прихватио.

\* \* \*

**Прва тачка дневног реда:** Разматрање Предлога закона о допуни буџета Републике Србије за 2015. годину, који је поднела Влада, у појединостима

Поводом ове тачке дневног реда дискусије није било.

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о допуни Закона о буџету Републике Србије за 2015. годину.

Одбор је одлучио да предложи Народној скупштини **да прихвати**  амандман који је на члан 1. поднеo народни посланик Зоран Бабић.

Одбор је одлучио да предложи Народној скупштини **да одбије** следеће амандмане:

- на члан 1, који су у истоветном тексту поднели народни посланици Владимир Павићевић и Зоран Живковић;

- на члан 1, који су заједно поднели народни посланици Александар Сенић и Биљана Хасановић-Кораћ;

- на члан 1, који су заједно поднели народни посланици др Благоје Брадић и Мирослав Маринковић;

- на члан 1, који је поднела народни посланик Бранка Каравидић;

- на члан 1, који је поднео народни посланик Марко Ђуришић;

- на члан 1, који су заједно поднели народни посланици Горан Богдановић и Слободан Хомен;

- на члан 1, који су заједно поднели народни посланици проф. др Нинослав Стојадиновић и Иван Карић;

- на члан 1, који су заједно поднели народни посланици др Сулејман Угљанин, Риза Халими, Сабина Даздаревић, Енис Имамовић и Шаип Камбери;

- на члан 1, који је поднео народни посланик проф. др Јанко Веселиновић;

- на члан 1, који је поднела народни посланик мр Александра Јерков;

- на члан 1, који је поднео народни посланик Иван Јовановић;

- на члан 1, који је поднела народни посланик Јована Јовановић;

- на члан 1, који су заједно поднели народни посланици Балша Божовић и Наташа Вучковић;

- на члан 1, који је поднео народни посланик проф. др Душан Милисављевић;

- на члан 1, који је поднео народни посланик Дејан Николић;

- на члан 1, који је поднео народни посланик Борислав Стефановић;

- на члан 1, који су заједно поднели народни посланици Драган Шутановац и Јован Марковић;

- на члан 1, који су заједно поднеле народни посланици Весна Марјановић и Аида Ћоровић;

- на члан 1, који је поднела народни посланик Гордана Чомић;

- на члан 2, који су у истоветном тексту поднели народни посланици Владимир Павићевић и Зоран Живковић.

За известиоца Одбора на седници Народне скупштине одређен је Верољуб Арсић, председник Одбора.

**Друга тачка дневног реда:** Констатовање престанка функције члана Савета гувернера Народне банке Србије, др Миладину Ковачевићу, истеком мандата

Председник Одбора подсетио је чланове и заменике чланова Одбора да је Одлуком о избору Савета гувернера Народне банке Србије коју је Народна скупштина донела на Петој седници Другог редовног заседања у 2012. години, одржаној 13. новембра 2012. године, за члана Савета гувернера изабран др Миладин Ковачевић, на период од три године, да је именованом мандат истекао 13. новембра 2015. године, као и да Одбор, на основу овлашћења из члана 27. став 3. Закона о Народној банци Србије, треба да констатује престанак функције.

Поводом ове тачке дневног реда дискусије није било.

На предлог председника, Одбор је једногласно донео одлуку о престанку функције члана Савета гувернера Народне банке Србије др Миладину Ковачевићу, истеком мандата 13. новембра 2015. године.

\* \* \*

У наставку, председник Одбора је обавестио чланове и заменике чланова Одбора да ће Одбор, у складу са чланом 22. Закона о Народној банци Србије, покренути поступак за избор новог члана Савета гувернера кога бира Народна скупштина на предлог Одбора. С тим у вези, председницима посланичких група у Народној скупштини ће бити упућен писани позив да доставе предлог кандидата за члана Савета гувернера са биографијом кандидата и изјавом о прихватању кандидатуре, најкасније до среде, 18. новембра 2015. године.

\* \* \*

Седница је завршена у 9,15 часова.

Седница је тонски снимана.

СЕКРЕТАР ПРЕДСЕДНИК

Александра Шашо Верољуб Арсић,с.р.